સોરઠના છેવાડાના વાડી વિસ્‍તારોમાં મોટા પાયે વિદેશી દારૂ ઉતરવાની સાથે વેંચાતો હોય તેમ છાશવારે મોટા જથ્‍થામાં વિદેશી દારૂ પકડાય રહયો છે. દરમિયાન ગઇકાલે રાત્રીના ડીજીપીની સ્‍ટેટ મોનીટરીગ સેલના પીએેસઆઇ એ.એસ.ચાવડાને બાતમીના આઘારે સ્‍ટાફના લખમણ મેતા, યુસુફખાન શેરખાન, મયુર મેપાએ ચોરવાડ ગામની સીમમાં જરારી વાડી વિસ્‍તારમાં વિરાભાઇ આણદભાઇ પરમારની વાડીના ઓરડીમાં તપાસ હાથ ઘરતા જુદી-જુદી બ્રાંડની વિદેશી દારૂની બોટલ નંગ-124 કિ.રૂ. 26,500 તથા બીયર ટીન નંગ-2380 કિ.રૂ.2,38,000 મળી કુલ રૂ.2,64,500 નો જથ્‍થો પકડી પાડેલ હતો. આ દારૂનો જથ્‍થો બુટલેગર નયન ઉર્ફે ટોયો ડાભી રહે.ચોરવાડ વાળાનો હોવાનું બહાર આવેલ હતુ. દરોડો દરમિયાન બુટલેગર નયન અને વાડી માલીક વિરાભાઇ મળી ન આવતા હોવાથી બંન્‍નેને ઝડપવા ગુનો નોંઘી ચક્રો ગતિમાન કરેલ છે. સ્થાનિક પોલીસ અંધારામાં રહી હતી જ્યારે ડીજીપીની સ્ટેટ મોનટરીંગ સેલે દારૂનો જથ્થો ઝડપી લેતા રાજકીય ઓથ ધરાવતા બૂટલેગરોની માઠી દશા બેઠી છે.